**Notă informativă referitor la necesitatea creării**

**Registrului Naţional Renal din Republica Moldova**

**Analiza problemei**:

În R.Moldova de mai mulţi ani funcţionează serviciul de Dializă care actualmente acordă tratament specializat pacienţilor cu insuficienţă renală cronică (IRC) şi acută în 8 secţii, inclusiv 7 în instituţii publice şi 1 privată. În conformitate cu datele statistice (vezi anexa 1), în anul 2014 la tratament cu hemodializă au fost 488 pacienţi cu insuficienţă renală cronică şi 53 cu insuficienţă renală acută. La finele anului la evidenţă au fost 52 pacienţi cu transplant renal. Incidenţa pacienţilor cu IRC în decursul anului (pacienţi noi incluşi la dializă) a constituit 33,8 la 1 mln populaţie, iar prevalenţa la dializă (numărul total de pacienţi incluşi la tratament) a fost de 137,0 la 1 mln populaţie. Prevalenţa tratamentului de substituţie renală – pacienţi la dializă + pacienţii vii cu transplant renal, a constituit 141,6 pacienţi la 1 mln populaţie. Aceşti indici sunt inferiori comparativ cu datele statistice europene şi mondiale, fapt ce indică mai multe probleme medicale, sociale, etc. În anexa 2 sunt expuse datele statistice ce reprezintă terapia de substituţie în insuficienţa renală cronică terminală (dializa şi transplantul renal) în mai multe ţări, inclusiv în R.Moldova. Sunt prezentaţi indicii în dependenţă de etiologia ce a provocat insuficienţa renală cronică.

Aceste date statistice sunt unificate şi recomandate tuturor ţărilor care acceptă Registrul Renal European creat de Asociaţia Europeană Renală – Asociaţia Europeană de Dializă şi Transplant Renal. Cu regret, Republica Moldova nu poate oferi date statistice relevante, de oarece nu dispune de un registru renal naţional.

De ce este necesar acest registru?

1. În registru vor fi incluşi toţi pacienţii care sunt supuşi tratamentului prin terapia de substituţie în insuficienţa renală cronică terminală – hemodializa, dializa peritoneală şi transplant renal în toate secţiile din ţară;
2. În registru se vor include toate datele statistice caracteristice pentru tratamentul de substituţie: maladia de bază, sexul, vîrsta, domiciliul, secţia unde face tratament, tipul tratamentului, durata lui, data efectuării transplantului renal, transferul în alte secţii, decesul. Aceste date vor permite de a exclude dublarea informaţiei care în prezent mai persistă în R.Moldova.
3. Unificarea informaţiei din registru va permite obţinerea de date statistice pentru rapoartele anuale şi pentru a ne integra în Registrul Renal European.
4. Registrul Naţional Renal va permite optimizarea tratamentului de substituţie, de a efectua la timp transplantul renal sau a iniţia tratamentul prin dializă şi de a recomanda spitalizarea în secţiile regionale cît mai aproape de viza de reşedinţă.

**Grupuri ţintă, beneficiarii şi părţile interesate:**

Registrul Naţional Renal va fi amplasat în incinta Agenţiei de Transplant, care va fi responsabilă pentru colectarea datelor statistice necesare. Pentru aceasta vor fi angajate persoanele responsabile care vor lucra cu datele trimise de speciliştii în domeniu din teritorii.

Cine vor trimite aceste date ? În primul rînd, secţiile de hemodializă teritoriale din ţară, care la moment sun 8 la număr. Odată cu deschiderea unei secţii noi, automat secţia va fi conectată la programul (serverul) Agenţiei de Transplant, care va recepţiona datele necesare conform programului adoptat şi formularele electronice existente.

Cine va fi inclus în Registrul Naţional Renal?

1. În registru vor fi incluşi toţi pacienţi care deja primesc tratamentu cu hemodializă, din momentul iniţierii (anul, luna).
2. Toţi pacienţii care au început tratamentul în anul curent;
3. Toţi pacienţii care vor începe tratamentul pe parcursul anului cu data iniţierii;
4. Soarta pacienţilor în decursul anului: transferul în alt centru de dializă, externarea de la dializă în cazul plecării peste hotarele ţării, externarea în cazul efectuării unui transplant renal reuşit, data decesului.

Cine vor fi beneficiarii acestui Registru?

1. În primul rînd instituţiile care colectează datele statistice medicale naţionale – Ministerul Sănătăţii, Centrul Republican de Statistică Medicală, Compania Naţională de Asigurări în Medicină, instituţiile medicale unde activează secţiile de dializă, specialiştii în domeniul vizat.
2. În conformitate cu acceptul bilateral, aceste date vor fi transmise Registrului Renal European pentru a fi incluse în statistica europeană conform cerinţelor faţă de indicii standartizaţi în domeniul vizat.
3. Datele privind tratamentul de substituţie a pacienţilor cu insuficienţa terminală renală vor fi publice 1 dată pe an.

**Impactul asupra sistemului de sănătate.**

Datele incluse în Registrul Naţional Renal vor avea un impact extrem de important pentru societate şi activitatea instituţiilor medicale din ţară. În primul rînd, aceste date vor permite de a prognoza necesitatea de locuri la dializă, de secţii noi pentru tratamentul specializat al insuficienţei renale, de a pregăti cadre noi medicale în domeniu.

Cel mai important este faptul, că de aceste date va beneficia Compania Naţională de Asigurări în Medicină, penrtu a prognoza resursele financiare necesare pentru asigurarea tratamentului pacienţilor cu metode de substituţie renală – hemodializa, dializa peritoneală şi transplant renal. Astăzi în R.Moldova nu este un program naţional ce permite de a prognoza necesităţile în acest tratament, conform indicilor statistici de răspîndire a insuficienţei renale.

Anexa 2

****

****

*Anexa 1*

**Activitatea secţiilor de Dializă din Republica Moldova în anul 2014**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Indicii**  | **IMSP****SCR** | **IMSP CNPŞMU** | **IMSP****Spitalul municipal Bălţi** | **IMSP****Spitalul Comrat** | **IMSP****ICŞOSM** **şi C** | **IMSP****Spitalul** **Cahul** | **IMSP****Spitalul** **Municipal** **„Sfânta Treime”** | **„Dr.Pitel SRL”****(privata)** | **În total,** **(mediile)** |
| **Numărul aparate de dializă** | **24** | **16**  | **16** | **6** | **5** | **5** | **5** | **9** | **86** |
| **Nr. pacienţilor cu Insuficienţă Renală Cronică la dializă:*** **la 31.12.2014**
* **în mediu în 2014**
* **total in 2014**
 | **146****146****218** | **62****63****84** | **112****103,5****128** | **44****46****48** | **19****18****27** | **48****45****55** | **23****22,5****30** | **34****34****50** | **488****478****640** |
| **Noi pacienti incluşi in 2014** | **46** | **14** | **26** | **5** | **6** | **13** | **6** | **4** | **120** |
| **Nr. Pacienţilor cu** **Insuficienţă Renală Acută** | **15** | **6** | **13** | **-** | **3** | **14** | **2** | **-** |  **53**  |
| **În total şedinţe Hemodializă** | **13049** | **7072** | **11832** | **5783** | **1963** | **5161** | **2538** | **3585** | **50983** |
| **În total şedinţe HDF, HF** | **3165** | **25** | **-** | **-** | **-** | **-** | **-** | **-** | **3190** |
| **În total şedinţe HD, HDF, HF** | **16214** | **7097** | **11832** | **5783** | **1963** | **5161** | **2538** | **3585** | **54173** |
| **Numărul şedinţe în Insuf. Renală Cronică (IRC)** | **16156** | **7069** | **11727** | **5783** | **1957** | **5092** | **2531** | **3585** | **53900** |
| **În mediu numărul de şedinţe la un pacient cu IRC pe an** | ***113,1*** | ***112,2*** | ***113,3*** | ***125,7*** | ***109,0*** | ***113,2*** | ***112,5*** | ***105,4*** | ***112,8*** |
| **Numărul şedinţe în (IRA) Insuficienţa Renală Acută**  | **58** | **28** | **105** | **-** | **6** | **69** | **7** | **-** | **273** |
| **Numărul de pacienţi trataţi cu Dializa Peritoneală** | **3** | **-** | **-** | **-** | **-** | **-** | **-** | **-** | **3** |
| **Au decedat pacienţi cu IRC la dializă, inclusiv acasă\*** | **16****S-14;A-2** | **9****S-3; A-6;** | **16****S-8; A-8;** | **4****S-4;** | **2****S-1; A-1;** | **8****S-2; A-6;** | **3 (S)** | **2(S)** | **60 (9,4%)****S-37** |
| **Au decedat pacienţi cu IRA la dializă (letalitatea %)** | **5** | **4** | **7** | **-** | **1** | **2** | **1** | **-** | **20 (37,7%)** |

\*- Decedati cu IRC: S – in spital; A- acasa (la domiciliu)

 - pacienţi cu transplant renal la evidenţă - **52**

* Necesitatea 212 pacienţi noi/an la 1 mln populaţie; Real pe 2014 – 33,8 la 1/mln; - de 6,3 ori mai puţin !!!!